**La mulțI ani, 2017!!!**

*Popa Alex-Iosif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Încă un an a mai trecut

De când noi suntem pe lume ...

Și multe lucruri am făcut :

Și mai rele, dar și mai bune.

Cu toții petrecem acum,

Sperând c-anul ce stă să vină

O să fie cu mult mai bun

Decât cel ce se termină.

Haideți -- dar -- cu mic, cu mare

Să cântăm, să bem și să dansăm ...

Dacă tot e sărbătoare,

De griji, necazuri să uităm!

De sănătate s-aveți parte,

Iubire, tot ce vă doriți ...

Fericire și dreptate

Pretutindeni să întâlniți!

Masa e îmbelșugată,

Așa să fie și Noul An

Pentru România toată --

Hai noroc și LA MULȚI, MULȚI (B)ANI!!!

AVRIG, Sâmbătă, 31.12.2016